**Referat fra Generalforsamlingen i Højer Lokalråd**

**Afholdt i ”Det Gamle Borgmesterkontor” onsdag den 30.10.2013 kl. 19.00**

**Ad. 1: Valg af dirigent**

* Bestyrelsen foreslår Ellen Mattesen, forsamlingen er enig.

**Ad. 2: Bestyrelsens beretning**

* Formand Finn P. Hansen fremlægger årsberetning. Se bilag 1.
* Spørgsmål til beretningen:

Handicaptoilet i byen? I forbindelse med genskabelse af det gamle vandtårn, arbejdes der på at etablerer et handicaptoilet i forbindelse med vandtårnet.

Annoncering kan den kommunale side i avisen bruges? Dette kan den ikke, det er undersøgt.

Annoncering skal leve op til vedtægterne. Vedtægterne foreskriver at det kan annonceres via hjemmeside, facebook gruppe samt annoncering i byens butikker.

Vielser på ”Det Gamle Borgmesterkontor”. Der udtrykkes bekymring for hvorvidt de borlige vielser kan bibeholdes i Højer, hvis det sker at der ingen lokale politikker kommer i byrådet ved kommunalvalget. Hvis dette sker, vil Lokalrådet arbejde for at bibeholde vielserne.

**Ad. 3: Regnskab**

* Kassere Kirsten Christensen fremlægger regnskabet. Se bilag 2.
* Regnskabet godkendes af forsamlingen.

**Ad. 4: Fastsættelse af kontingent**

* Bestyrelsen foreslår at kontingentet fortsætter uændret. 50,- kr. for enkelte medlemmer og 75,- kr. for husstanden og et firma kontingent på 250,- kr. Forsamlingen medgiver enighed herom.

**Ad. 5: Indkomne forslag**

* Der er ingen indkomne forslag.

**Ad. 6: Valg**

* Bestyrelsen: Sanne Skov Christensen (Modtager ikke genvalg)

 Dorthe Nissen (Modtager genvalg)

Ellen bliver nyvalgt til bestyrelsen, og Dorthe bliver genvalgt.

* Bestyrelses suppleant: Morten Peetz Schou (Modtager genvalg)

 Ellen Mattesen (Modtager genvalg)

Morten bliver genvalgt og Lissi Jepsen bliver nyvalgt.

* Revisor: Dorthe Bendtsen (Modtager genvalg)
* Revisor suppleant: Ulla Hymøller (Modtager genvalg)

Både Dorthe og Ulla genvælges.

**Ad. 7: Eventuelt**

* Der kommer forslag til at man byder nye borgere i gamle Højer kommune velkommen. Dette kunne gøres ved et arrangement i ”Det Gamle Borgmesterkontor”. Dette arbejdes der på i Lokalrådet.
* Der er ofte sammenfald af aktiviteter i foreningslivet i Højer, der opfordres til at alle foreninger melder deres arrangementer ind til Ellen Mattesen som vil sørge for at det kommer i kalenderen på Lokalrådets hjemmeside.
* Finn fortæller om aktiviteterne i vandtårnet og hvordan gruppen er sammensat.
* Der stilles spørgsmål til infostanderen som står ved OK tanken, ”Tønder på Tavlen”. Claus Egelund fortæller om mulighederne for annoncering på tavlen. Der vil i fremtiden blive mulighed for at aktuelle aktiviteter som ligger på hjemmesiden, automatisk vil komme på tavlen.